Није фајде бегати
Игра коло лети под неранџом,
Колу дође Андра Дрењанине.
Стаде коло у Андру гледати:
Момци гледе под Андром коњица,
А невесте Андри зарукавље,
А девојке Андру Дрењанина,
А дечица на коњу прапорце.
Ал' говори Андра Дрењанине:
„Играј, коло, не гледај у мене,
„Нисам дош'о, да коло устављам,
„Већ сам дош'о да гледам девојке,
„Која јесте једина у мајке,
„Јединица измед девет браће."
Досети се једина у мајке,
Скупи скуте и пребеле руке,
Плећа даде, па бегати стаде.
Ал' говори Андра Дрењанине:
„Стан', не бегај, једина у мајке,
„Да си стала још јуче бегати,
„Данас бих те, јунак, достигао.“

Извор 

Б.М. 1875. Српске народне песме. Панчево, Наклада и штампарија браће Јовановића. стр. 37.

Српска народна поезија
Бранко Мушицки - Српске народне песме
Женске народне песме